John Fitch

John Cooper Fitch, nado o 4 de agosto de 1917 en Indianápolis, Indiana, e finado o 31 de outubro de 2012, foi un piloto de carreiras e inventor estadounidense. Foi o primeiro estadounidense en competir con éxito en Europa na posguerra.

Durante a súa carreira de piloto, que durou 18 anos, Fitch gañou carreiras de coches deportivos tan notables como o  Gran Premio de Eva Duarte Perón - Sport, 12 Horas de Sebring de 1953, Mille Miglia de 1955 (clase de automóbiles de produción), e o RAC Tourist Trophy de 1955, así como numerosas carreiras do SCCA National Sports Car Championship. Tamén estivo involucrado nos ambiciosos proxectos de Briggs Cunningham para  Le Mans a comezos dos anos 50, e máis tarde foi membro do equipo de coches deportivos Mercedes-Benz. Tamén participou en dous Grandes Premios do Campionato Mundial.

Despois da súa retirada en 1964, Fitch foi xerente do circuíto de Lime Rock Park e xefe do equipo de carreiras de Chevrolet Corvette. O seu maior legado é a seguridade nos deportes de motor, así como o traballo pioneiro para mellorar a seguridade dos vehículos de estrada, isto axudou a salvar innumerables vidas. Traballou en sistemas avanzados de cápsulas de seguridade do condutor. Tamén foi consultor en deseño de circuítos, ademais de inventar moitos outros dispositivos de automoción. Ata os 90 anos, Fitch seguiu sendo consultor e apareceu en eventos históricos. 

 Inicios 

John Fitch naceu en Indianápolis, Indiana, en 1917. Era descendente do inventor do barco de vapor,  John Fitch. O padrasto de Fitch era un executivo da Stutz Motor Company, que o introduciu nos coches e ás carreiras desde unha idade temperá. A finais dos anos trinta, Fitch asistiu ao Kentucky Military Institute e logo estudou enxeñería civil na Lehigh University. En 1939, viaxou a Europa e viu a última carreira de automóbiles en Brooklands antes do estalido da segunda guerra mundial. Regresou aos Estados Unidos e navegou ao redor do golfo de México nunha goleta de 10 metros desde Sarasota a New Orleans.

 Segunda guerra mundial 

A súa primeira paixón non foron os coches, senón os avións, polo que non foi de estrañar que cando estalou a guerra se ofrecese voluntario para ser piloto, mentres estaba en Inglaterra nunha longa viaxe ao redor do mundo (1939). Na primavera de 1941, presentouse voluntario para o United States Army Air Corps. O seu servizo levouno ao norte de África, onde voou co A-20 Havoc e logo a Inglaterra. En 1944, o capitán Fitch era piloto dun P-51 Mustang co cuarto grupo de caza en misións de escolta de bombardeiros e converteuse nun dos estadounidenses que derrubou un avión de combate alemán Messerschmitt Me 262. Tan só dous meses antes do final da guerra, foi abatido mentres facía un terceiro pase de ametrallamento a un tren do Eixo e pasou o resto da guerra como prisioneiro de guerra. 

 Andaina nas Carreira 

Cando Fitch regresou aos Estados Unidos, era un dos moitos pilotos novos que desenvolveron a necesidade de velocidade durante o conflito. Fitch abriu un concesionario de vehículos MG e tamén comezou a competir cun  MG-TC en circuítos como  Bridgehampton,  Thompson e Watkins Glen. A diferenza de moitos dos seus contemporáneos, Fitch era bo. Tan bo, de feito, que chamou a atención do rico afeccionado ás carreiras Briggs Cunningham, que animou a Fitch a comezar a tempada de carreiras de 1951 na Arxentina.

En 1950, Fitch correu co seu  Fiat 1100 con motor Ford flathead V8, que logo modificou no " Fitch Model B", e acabou o ano pilotando un Jaguar XK120 nas  Sebring Grand Prix of Endurance Six Hours. En 1951, ademais de facer campaña no seu  Fitch-Whitmore, aumentou a súa reputación gañando o Gran Premio de Eva Duarte Perón - Spot no seu  Allard-Cadillac J2. Como resultado desa vitoria, Juan Perón outorgoulle xenerosamente a pertenza ao Partido Justicialista, mentres que  Eva Perón entregoulle o trofeo e deulle un bico. Tamén obtivo o apoio de Cunningham, cuxa influencia económica permitiu correr a Fitch. Conduciu un  Cunningham C-2R para o equipo Cunningham en varias carreiras, incluída as 24 Horas de Le Mans de 1951, logrando unha serie de impresionantes vitorias a principios dos anos 50, daquela en circuítos de estrada como  Elkhart Lake e Watkins Glen, e foi coroado como o primeiro campión nacional de coches deportivos SCCA. En 1951, John competiu cun coche de Fórmula Tres Effyh, gañando en Bridgehampton e gañando unha clase en Giants Despair.

En 1952, Fitch seguiu competindo co Fitch-Whitmore e tamén cun  Cunningham C4-R con motor Chrysler para o equipo Cunningham en varias carreiras (unha vez máis incluído Le Mans), e un  Sunbeam oficial no Alpine Rally. Sete anos despois de loitar contra alemáns, estaba a competir cos seus coches: un Porsche 356 nunha carreira no mítico Nürburgring, e un prototipo Mercedes-Benz 300 SL na Carreira Panamericana. Foi en Le Mans cando Fitch estivo a piques de facer realidade o soño de Cunningham cunha vitoria de Le Mans totalmente américana, cando, tras marcar a volta rápida no seu C4-R, viuse obrigado a retirarse no final da carreira como resultado dun "mal combustible". Durante a carreira, Fitch quedou impresionado co novo Mercedes-Benz 300 SL, mentres que o enxeñeiro xefe do equipo de Mercedes, Rudolf Uhlenhaut, quedou impresionado co rendemento de Fitch, ofreceulle a Fitch a oportunidade de probar o coche en Nürburgring. Aconsellado polo director do equipo de Mercedes, Alfred Neubauer, que o tomase con calma, a axenda de Fitch foi máis agresiva ao ver isto como unha proba para unirse ao equipo de Daimler. Pilotou as dúas voltas asignadas coma se a súa carreira dependese diso. A resposta de Neubauer foi que Fitch fixera unha volta máis para demostrar que non eran casualidades. Fitch rebaixou uns segundos da súa volta anterior e a sesión rematou co proverbial: Estaremos en contacto se xorde algo. Decidiu facer que ocorrera "algo" e persuadiu a Neubauer de que enviara un equipo de 300 SL a México para a Carrera Panamaricana, unha carreira na que o equipo alemán non ía participar. A persistencia de Fitch deu resultado, e foi convidado a Cidade de México para pilotar un do trío de coches e pilotos do equipo Hermann Lang e Karl Kling, dous [[cupé]s para os alemáns e un novo, pero sen probar, roadster para Fitch. O coche de Fitch gastaba as bandas de rodaxe dos seus pneumáticos e tamén experimentou un rebentón a alta velocidade que sacou un dos soportes do amortecedor, o que afectou á suspensión dianteira. Con Kling e Lang acabando primeiro e segundo, volveron a colocar a Mercedes-Benz no mapa en América do Norte, en canto a Fitch, as reparacións do seu coche foron ilegais e foi descualificado. Pode que non gañase a carreira, pero gañou o respecto de Nuebauer.. 

 thumb |  Cunningham-Chrysler C4-R no que Fitch gañou as 12 Horas de Sebring de 1953 con Phil Walters.
No seu ano máis notable, 1953, Fitch e o seu copiloto Phil Walters derrotaron ao poderoso equipo de Aston Martin nas  12 Horas de Sebring, nun Cunningham C4R con motor Chrysler, para sorpresa do director do equipo inglés, John Wyer. Pensou que gañara a carreira Nunca imaxinei que ninguén nos gañaría. Especialmente non os estadounidenses. Foi a primeira vitoria en  Sebring para os pilotos estadounidenses nun coche americano. Fitch competiu en moitas carreiras europeas ese ano e foi nomeado Piloto de vehículos deportivos do ano pola revista Speed ​​Age. Ademais de competir de novo cun Cunningham C4R e un  Cunningham C5R para o equipo Cunningham, competiu en rallyes europeos nun Sunbeam-Talbot para o equipo Sunbeam e competiu cun Porsche 356 en Nürburgring, tamén competiu na Mille Miglia nun Nash-Healey para o equipo de fábrica, no Gran Premio  Aix-les-Bains nun Cooper Monaco para o equipo Cooper, a carreira RAC Tourist Trophy nun Frazer Nash oficial, logo fixo a primeira das dúas saídas nun Gran Premio do Campionato do Mundo, sen conseguir rematar o  Gran Premio de Italia nun  HWM-Alta en  Monza, e fixo a súa primeira carreira como novato nas 500 Millas de Indianápolis nun Kurtis-Kraft - Offenhauser pero non clasificou para a carreira. Non obstante, mentres corría cun Cunningham C5R, Fitch sobreviviu a un aterrador choque a 225 km/h, durante as  12 Heures internationales de Reims. 

 thumb | esquerda | Un Mercedes-Benz 300 SLR, similar ao que pilotou Fitch en 1955
En 1954, Fitch pilotou para Cunningham nun Cunningham C4R, e tamén para Ferrari, e de novo nun Mercedes-Benz 300 SL. En 1955, Fitch correu para o equipo de coches deportivos  Daimler-Benz AG xunto a Juan Manuel Fangio, Karl Kling e Stirling Moss, sen dúbida o equipo de carreiras máis formidable de todos os tempos, dominando todos os niveis de competición, desde coches de Fórmula 1 ata coches de  diésel de produción. Ese ano, Fitch gañou a clase Gran Turismo 1300 na  Mille Miglia ao volante dun Mercedes-Benz 300 SL de serie, quedando no quinto posto da xeral por detrás dos seus compañeiros de equipo Moss e Fangio nos seus Mercedes-Benz 300 SLR. Fitch informou de que a suspensión era tan mala que, tivemos que parar e amarrar o eixo cos nosos cintos. Con todo, só foi derrotado por coches de carreiras oficiais. Fitch tamén xogou unha man na vitoria de Moss, cando concibiu e construíu o famoso dispositivo "mapa desprazable nunha caixa" utilizado polo navegante de Moss Denis Jenkinson, para guiar os seus 300 SLR polo traizoeiro circuíto. Máis tarde esa tempada, asociouse con Moss para gañar o  RAC Tourist Trophy no Circuíto de Dundrod, en Irlanda do Norte. Considerou que o estreito circuíto era perigoso e non apto para as carreiras de motor, como fixeron outros pilotos; e o Tourist Trophy mudouse ao circuíto de Goodwood en Inglaterra. Mentres tanto, quedou noveno no seu último Gran Premio do Campionato do Mundo en Monza, pilotando un Maserati 250F no Gran Premio de Italia.

Antes do Tourist Trophy, Fitch emparellouse con Pierre Levegh nun 300 SLR, nas 24 Horas de Le Mans de 1955. Levegh pilotaba no momento do  peor accidente nas carreiras, no que morreron 85 espectadores e, na confusión inicial, avisouse á familia de Fitch nos Estados Unidos de que se estrelara. No momento do accidente, Fitch estaba no remolque de Mercedes despois dun café coa esposa de Levegh, xusto detrás dos boxes. Cando escoitaron a explosión, Fitch díxolle a Madame Levegh: Espera aquí, vou ver o que pasou. Atopándoo todo no caos, axudou a algúns xendarmes e xornalistas feridos. Despois volveu ao tráiler. Supoño que o meu rostro sombrío debeu dicilo todo, porque non tiña que dicir. Madame Levegh asentiu lentamente. Seino, Fitch. Foi Pierre. Está morto. Sei que está morto. O incidente espertou o seu interese polo resto da súa vida polas innovacións en seguridade nas carreiras e nas estradas.John Fitch, "Racing with Mercedes" (Photo Data Research, , 2005)

Cando regresou das carreiras en Europa ao final da tempada '55, Fitch foi elixido polo enxeñeiro xefe de Chevrolet Ed Cole para dirixir o novo equipo de carreiras Chevrolet Corvette con oito pilotos, durante dous anos. Aínda que nese momento o Corvette era amplamente criticado por ter máis estilo que  substancia, baixo a dirección de Fitch o ano comezou establecendo un récord de velocidade terrestre para coches de produción en Daytona Beach de 233 km/h, seguido de dúas vitorias de clase e unha vitoria por equipos en Sebring. Durante este período, Fitch seguiu correndo con éxito co equipo Cunningham, que agora competía nos Estados Unidos cos Jaguar D-Type. Foi tanto xefe de equipo como piloto na aparición do  Corvette SS nas 12 Horas de Sebring de 1957. A finais de 1957, Fitch comezara a correr en Maserati, co que seguiu correndo en 1958, principalmente no novo Lime Rock Park, onde fora fundamental na promoción da pista e onde fora director do circuíto. 

En 1959 pilotou un  Porsche 718 RSK de fábrica nas  12 Horas de Sebring, compartindo con Edgar Barth o segundo posto da clase e o quinto posto na xeral. Seguiu correndo co seu amigo Briggs Cunningham no seu Jaguar D-Type e  Lister Jaguar, xunto co  Stingray Racer] do deseñador  Bill Mitchell de Chevrolet, e un Cooper Monaco. Foi no seu papel de director de circuíto en Lime Rock cando organizou e pilotou na famosa carreira de Fórmula Libre, onde Rodger Ward sorprendeu aos caros e exóticos coches deportivos ao vencelos nun coche anano propulsado por un motor Offenhauser, normalmente considerado só para ser competitivo en pistas ovaladas.

En 1960, Fitch reincorporouse ao equipo de Briggs Cunningham para competir unha vez máis en Le Mans. Os Corvettes preparados por Cunningham foran probados e perfeccionados en Bridgehampton, e despois correron nas  12 Horas de Sebring. Con Bob Grossman como copiloto, o Corvette de produción do equipo Cunningham ocupou o primeiro posto na clase Grand Touring 5000 (e oitavo na xeral) en  Le Mans, un récord de Corvette que estivo máis de 40 anos. 

Despois diso, Fitch e Cunningham uníronse para competir cun Maserati de dous litros en eventos de resistencia en Sebring e Road America ata 1961, e nun Jaguar E-Type en Sebring en 1962 e de novo en 1963. Fitch tamén competiu cun  Genie BMC en 1963, logo regresou a Cunningham para conducir un Porsche 904 en Sebring en 1965 e 1966. O conmovedor conto da súa última carreira comeza na carreira de Sebring de 1966. Fitch, Cunningham e Dave Jordan compartían un Porsche. Ben entrada a carreira, rompeu unha válvula e o coche quedou fóra da competición. Nese momento, Fitch e Cunningham xa non estaban entusiasmados en competir para gañar; segundo Fitch, O pensamento de que esta sería a nosa última carreira nunca se nos ocorreu. Non obstante, houbo a sensación de que realmente non planeamos gañar. No pasado, normalmente intentamos elaborar unha estratexia para gañar, pero esta vez non. Creo que estivemos alí porque só nos gustaba conducir. E en Sebring puidemos, durante 12 horas! Ademais, era o mellor lugar para ver a carreira. Así, a rotura dunha válvula no coche en 1966, marcou o final das súas andainas nas carreiras para ambos. 

Fitch seguiu pilotando en carreiras de época, particularmente en Lime Rock Park, así como en Goodwood Festival of Speed e no Monterey Historic Automobile Races.

Non obstante, Fitch volveu á competición oficial automobilística aos 87 anos de idade no 2003 e de novo no 2005, cando se uniu de novo cun Mercedes-Benz 300 SLR de 50 anos, propiedade de Bob Sirna, esta vez en Bonneville Salt Flats nun intento de bater o récord de velocidade terrestre da clase, un lugar novedoso tanto para o coche como para o piloto. Os intentos fallaron debido á bomba de inxección de combustible que limitou a velocidade máxima a só 241 km/h, pero o equipo prometeu volver o ano seguinte. Cun característico humor autocrítico, Fitch sinalou que pilotara eses coches máis rápido que iso baixoa choiva, pola noite e nunha estrada con outros 60 coches. O extraordinario suceso está documentado nunha película de Chris Szwedo titulada A Gullwing at Twilight: The Bonneville Ride of John Fitch. Uns anos antes, Fitch estableceu un récord de velocidade, conducindo marcha atrás, alcanzando os 96 km/h, fixado en Lime Rock.

 Enxeñaría 

 Deseño de coches 

 Especiais de carreiras 

Fitch deseñou un total de cinco coches.

En 1950, Fitch construíu e competiu cun  Fiat 1100 co pequeno (60 cabalos) motor Ford Flathead afinado para  midget racing, que logo modificou no "Modelo B de Fitch" engadindo un corpo Crosley. En 1951, ademais de facer campaña no Fitch-Whitmore, un Jaguar XK120 ao que cabía un corpo lixeiro de aluminio, aforrando 800 libras. John gañou o Gran Premio de Eva Duarte Perón - Deporte nun Allard J2 propulsado por Cadillac, que reconstruíra a partir dun naufraxio. Para 1952, Fitch continuou correndo co seu Fitch-Whitmore ademais doutros coches. 

 Fitch Sprint 

Como piloto de estrada, Fitch estaba especialmente interesado no Chevrolet Corvair como base para un coche potente orientado ás estradas e á circuítos debido ao seu manexo, mentres que outros se concentraron máis no  Ford Falcon ou no Ford Mustang con potencial de máis potencia. O seu  Fitch Sprint só tivo pequenas modificacións no motor, levándoo a 155 CV (116 kW), pero a actualizacións de amortecedores e resortes, axustes na aliñación das rodas, relación de dirección máis rápida, rodas de aliaxe, melloras nos freos, volante con aro de madeira (coiro dispoñible por 9,95 dólares adicionais) e outras pequenas modificacións fixeron que fose extremadamente competitivo cos coches deportivos europeos que custaban moito máis. Estaban dispoñibles opcións de carrozaría como  spoiler, pero a opción máis notable visualmente foi o "Ventop", unha capa de fibra de vidro superposta no Pilar C e a parte traseira do teito que daba ao coche un perfil de "arcobotante".

 Fitch Phoenix 
 thumb | O Fitch Phoenix
Fitch seguiu deseñando e construíndo un prototipo do Fitch Phoenix, un coche deportivo baseado no  Corvair, que se asemella superficialmente a un Bizzarrini 1900 GT Europa (o superdeportivo italiano Bizzarrini GT Strada, baseado no Corvette) e unha versión máis pequena  baseada no Corvette. Cun peso total de 885 kg, incluso cunha carrozaría de aceiro, e co  motor Corvair modificado con carburador Weber para entregar 175 CV ( 130 kW), o coche daba un potente rendemento por 8.760 $. Tamén estiveron presentes a influencia intermecanica e as luces traseiras da berlina Fiat 1500C de 1964-1967. Desafortunadamente, a Lei de seguridade no tráfico de 1966 impuxo restricións á capacidade de producir automóbiles a pequena escala, despois seguiu a decisión de Chevrolet de terminar a produción do Corvair, o que confirmou o final do plan de Fitch. Non obstante, conservou o prototipo e ocasionalmente o exhibiu en salóns de automóbiles. Vese brevemente na película "Gullwing at Twilight: The Bonneville Ride of John Fitch", mencionada anteriormente.
O Fitch Phoenix ten un papel importante nun episodio da serie Discovery Channel Chasing Classic Cars organizado por Wayne Carini onde lle fai unha pequena restauración antes de que saia á poxa. e vendérase por 230.000 dólares.

 Outros coches 
A compañía de Fitch, John Fitch & Co., Inc., chegou a fabricar e comercializar o Fitch Firebird e Toronado Phantom, pero obtivo menos atención que o Sprint.

 Invencións de seguridade 

Despois do desastre de Le Mans de 1955, Fitch dedicou un grande esforzo á tarefa de aumentar a seguridade nos deportes de motor e a condución en xeral, como resultado fundou a súa compañía, Impact Attenuation Inc. As súas innovacións caracterizáronse non só pola súa eficacia, senón tamén pola súa practicidade no mundo real, como solucións accesibles e de fácil instalación e mantemento. 
 thumb | Barreira de Fitch
Inspirado nas latas de combustible cheas de area que usou para protexer a súa tenda de campaña durante a guerra, ideou o sistema Fitch Barrier, agora omnipresente nas autoestradas americanas, para a instalación en torno a obxectos fixos en circuítos e autoestradas, para absorber o impacto. Normalmente, Fitch insistía en probar o sistema el mesmo. Desde que se utilizaron por primeira vez a finais dos anos 60, estímase que salvaron ata 17.000 vidas.

Outros sistemas de absorción de impactos deseñados por Fitch son a barreira de compresión Fitch, adecuada para pistas ovaladas e outras situacións de alta velocidade con pouca área de escape, que consta dun conxunto de cilindros de elastómero resistentes de paredes grosas, un diámetro de cerca du metro colocado entre o gardarail e o muro, absorbendo suavemente a enerxía do vehículo sen devolvela á pista, e o gardarail Fitch Desprazable onde hai máis espazo dispoñible, unha varanda montada sobre patíns para que poida deslizarse cara a atrás ao impactar, capturando o coche gradualmente. Isto reduce as forzas mecánicas e redirixe o coche paralelo á parede. 

Como modificacións vehiculares para a seguridade nas carreiras, Fitch tamén deseñou a Fitch Driver Capsule, un asento fácil de instalar que incorpora un respaldo que pivota integramente co cinto de seguridade para reducir a forza de inercia experimentada polo condutor. Máis tarde ampliou o principio coa Fitch Full Driver Capsule, ancorando o casco ao respaldo para evitar fractura basilar do cranio e a hiperextensión do pescozo, dun xeito similar á función do dispositivo HANS. 

 Outros inventos 

Fitch tamén desenvolveu outras innovacións automobilísticas, incluído o Evans Waterless Engine Cooling System, un sistema de refrixeración baseado no propilenglicol que non require presurización, o DeConti Brake, un sistema de freada secundario arrefriado por líquido para camións lixeiros, autobuses e vehículos similares, o Fitch Fuel Catálise, que reduce a proporción de moléculas de cadea lixeira (C1 - C4) na gasolina e inhibe a oxidación e  crecemento de microorganismos tanto na gasolina como no diésel, sistemas autonivelantes de  suspensión automotriz, polos que logrou varias patentes, a cheminea termo-sifónica de Salisbury que utiliza a calor residual para proporcionar calefacción por convección e a terapia de tracción de columna vertebral Fitch, que permite a liberdade de movemento na cama mentres continúa proporcionando tensión que alivia a presión do disco.http://www.courant.com/news/local/northeast/hc-fitchinvent0813.artaug13,0,625790.story 

Fitch participou activamente na cruzada para aumentar a seguridade en circuítos e estradas, uníndose a expertos médicos como Steve Olvey e Terry Trammel, enxeñeiros como  Bill Milliken e Karl Ludvigsen, e xornalistas como Chris Economaki, Brock Yates e Mike Joy, así como moitos dos seus amigos pilotos de carreiras. Serviu como consultor de numerosas investigacións e organizacións gobernamentais sobre o tema da manipulación e dinámica de vehículos, xa que se relacionan coa seguridade.

 Empresas 

Durante a súa vida, Fitch fundou ou estivo asociado a alto nivel con varias empresas, incluíndo John Fitch & Co., Inc., Advanced Power Systems International, Race Safety, Inc.,
Impact Attenuation, Inc., Impact Dynamics, LLC., Roadway Safety Service Inc., DeConti Industries Inc., Consulier Industries, Inc., Highway Safety Research Corp., así como Lime Rock Park.

 Vida persoal 

Fitch era mariñeiro afeccionado. Estivo casado coa súa esposa Elizabeth ata a súa morte en 2009. Residiu en Connecticut, preto de Lime Rock Park.

John e Elizabeth tiveron tres fillos, John, Christopher (Kip) e Stephen.

Fitch morreu o 31 de outubro de 2012 por carcinoma de células Merkel na súa casa de Connecticut.

Rexistro de carreiras

Traxectoria profesional

 Ano Series Posición Equipo Coches 1951 SCCA National Sports Car Championship 1º Briggs S. CunninghamBill Spear Cunningham C-2RFerrari 195 SFerrari 340 AmericaJaguar XK120  Gran Premio de Eva Duarte Perón – Sport 1º  Allard-Cadillac J2  Elkhart Lake Road Races 1º Briggs S. Cunningham Cunningham C-2R  Miller Trophy 1º Bill Spear Ferrari 195 S  Hoffman Trophy 1º  Jaguar XK120  Riviera Beach Trophy 1º Bill Spear Ferrari 340 America Touring Barchetta  Sports Car Grand Prix of Watkins Glen 2º Briggs S. Cunningham Cunningham C-2R 1952 200 Miles of Elkhart Lake 1º B.S. Cunningham Cunningham C-4R  Seneca Cup 1º M. E. Hoffman Jaguar XK120C  4 Horas de Turner 1º B.S. Cunningham Cunningham C-4R  SCCA National Sports Car Championship 5º Colby WhitmoreBriggs CunninghamM.E. Hoffman Jaguar XK120Cunningham C-4RJaguar C-Type 1953 6 Horas de MacDill 1º B.S. Cunningham Cunningham C-4R  Grand Prix, 12 Horas de Sebring 1º Briggs S. Cunningham Cunningham C-4R  King George Cup 1º Briggs S. Cunningham Cunningham C-4R  Orange Empire National Sports Car Races 1º Briggs S. Cunningham Cunningham C-4R   Les 24 Heures du Mans 3º Briggs S. Cunningham Cunningham C-5R  Rheinland-Pfalz Preis 3º  Porsche 356 1954 Gov. Dan McCarty Memorial Race 3º Cunningham/Momo Ferrari 250 MM   SCCA National Sports Car Championship 6º B. S. Cunningham Co. Cunningham C-4RFerrari 375 MM 1955 RAC Tourist Trophy 1º Daimler-Benz AG Mercedes-Benz 300 SLR 1956 Jaguar Trophy Race 1º Briggs S. Cunningham Jaguar D-Type 1957 1 H Thompson 1º Fred Procter Maserati 150S  Nassau Memorial Trophy Race 3º Vincent Andrus Maserati 200S

Resultados completos na Fórmula 1
(Chave) (carreiras en letra grosa indican pole position; carreiras en itálica indican volta rápida)
 Ano Equipo Chasis Motor 1 2 3 4 5 6 7 8 9 Pos. Puntos  HW Motors Ltd HWM Alta 4 en liña ARX 500 NED BEL FRA GBR ALE SUI ITA NC 0  Stirling Moss Ltd. Maserati 250F Maserati 6 en liña ARX MON 500 BEL NED GBR ITA   NC 0

Resultados completos nas 24 Horas de Le Mans
 Ano Equipo Co-Pilotos Coche Clase Voltas Pos. Pos. clase 1951  B. S. Cunningham  Phil Walters Cunningham-Chrysler C2-R S8.0 223 18th 1º 1952  B. S. Cunningham  George Rice Cunningham-Chrysler C4-R S8.0 Ret(motor) 1953  Briggs Cunningham  Phil Walters Cunningham-Chrysler C5-R S8.0 299 3º 1º 1954  Briggs Cunningham  Phil Walters Ferrari 375 MM S5.0 120Ret(transmisión) 1955  Daimler-Benz AG  Pierre Levegh Mercedes-Benz 300 SLR S3.0 32Ret(Accidente mortal - Levegh) 1960  B. S. Cunningham  Bob Grossman Chevrolet Corvette C1 GT5.0 281 8º 1º

Resultados completos nas 12 Horas de Sebring
 Anor Equipo Co-Pilotos Coche Clase Voltas Pos. Pos. clase 1952  B. S. Cunningham  Phil Walters Cunningham-Chrysler C4-R S8.0 0NTS(retirado) 1953  Briggs S. Cunningham  Phil Walters Cunningham-Chrysler C4-R S8.0 177 1º 1º 1954  Briggs S. Cunningham  Phil Walters Ferrari 375 MM S5.0 104Ret.(motor) 1956  Raceway Enterprises  Walt Hansgen Chevrolet Corvette Special S8.0 176 9º 1º 1957  Lindsay Hopkins  Piero Taruffi Chevrolet Corvette SS S5.0 23Ret.(Suspensión traseira) 1958  Harry Kullen  Ed Hugus Ferrari 250 TR S3.0 85Ret.(motor) 1959  Porsche Auto Co.  Edgar Barth Porsche 718 RSK S1.5 181 5º 2º 1961  Momo Corporation  Dick Thompson Maserati Tipo 61 S3.0 Ret.(transmisión) 1962  Briggs Cunningham  Briggs Cunningham Jaguar E-Type GT4.0 176 14º 1º 1963  Briggs Cunningham  Briggs Cunningham Jaguar E-Type GT4.0 112Ret.(embrague) 1965  Briggs Cunningham  Briggs Cunningham Bill Bencker Porsche 904 GTS GT2.0 173 20º 4º 1966  Briggs Cunningham  Briggs Cunningham Dave Jordan Porsche 904 GTS S2.0 148Ret.(resorte valor)

Resultados completos nas 12 Horas de Reims
 Ano Equipo Co-Pilotos Coche Clase Voltas Pos. Pos. clase 1953  B. S. Cunningham  Phil Walters Cunningham-Chrysler C5-R S+2.0 Ret.(accidente)

Resultados completos na Mille Miglia
 Ano Equipo Co-Pilotos Coche Clase Pos. ClasePos. 1953  Nash Healey Inc.  Raymond Willday Nash-Healey Spider S+2.0Ret.(freos) 1955  Daimler Benz AG  Kurt Gesell Mercedes-Benz 300 SL GT+1.3 5th 1º

Resultados completos na Carreira Panamericana
 Ano Equipo Co-Pilotos Coche Clase Pos. ClasePos. 1951  E. Carl Kiekhaefer  John Fitch / Dick Williams Chrysler Saratoga Special - Race No. 32 SDSC 1952  Daimler-Benz Aktiengesellschaft  Eugen Gieger Mercedes-Benz 300 SL SpyderRace No. 6 SDSC(reparación ilegal) 1953  E. Carl Kiekhaefer  John Fitch /Bob Boile Chrysler New Yorker Special S+1.6DSC(exceder o límite de tempo)

Resultados completos no Rally de Monte Carlo
 Ano Equipo Co-Pilotos Coche Clase Pos. Pos. clase 1953  Rootes Motors  Peter Collins John Cutts Sunbeam-Talbot 90 RetCaixa de cambios

Resultados nas 500 Millas de Indianápolis
 Ano Chasis Motor Saídas Final Equipo 1953 Kurtis Kraft OffenhauserNSC Verlin Brown

 Notas 

 Véxase tamén 

 Bibliografía 
Ademais de numerosos artigos en revistas e na Encyclopædia Britannica, Fitch escribiu a súa autobiografía (algo prematuramente, en 1960), "Aventura sobre rodas", publicada por G.P. Putnam & Sons. En 1993 publicouse unha biografía autorizada titulada "John Fitch: Racing Through Life", escrita por James Grinnell. O libro Racing Through Life de Carl Goodwin tamén documenta a vida de Fitch. Fitch escribiu dos seus anos co equipo de carreiras de Mercedes-Benz no seu libro de 2005, "Racing with Mercedes" Photo Data Research. Ademais, estreouse en DVD un documental cinematográfico no que aparecía Fitch intentando bater un récord de velocidade nos salos de Bonneville, "A Gullwing at Twilight: The Bonneville Ride of John Fitch" Chris Szwedo Productions no sistema de radiodifusión pública estadounidense en 2006.

 Art Evans. The Amazing Life of John Cooper Fitch. Enthusiast Books. 
 James Grinnell. Racing Through Life: John Fitch – The Authorised Biography. Bookmarque Publishing Limited. 

 Ligazóns externas 
Lunch with John Fitch at Motor Sport magazine
Fitch's race history, chronologically ordered
Fitch's race history, ordered by car make and model
Fitch Phoenix 1:43 model by Automodello
A short bio in Jalopnik auto blog
A series of 30 video interviews with Fitch by filmmaker, Chris Szwedo.
John Fitch Biography  
Background of John C. Fitch
WorldCat entry for John Fitch: Racing Through Life
John Fitch's obituary

Categoría:Nados en 1917
Categoría:Finados en 2012
Categoría:Pilotos das 12 Horas de Reims
Categoría:Pilotos das 12 Horas de Sebring
Categoría:Pilotos das 24 Horas de Le Mans
Categoría:Pilotos de Fórmula 1 dos Estados Unidos de América
Categoría:Pilotos de Fórmula 1 de Hersham and Walton Motors
Categoría:Pilotos da Mille Miglia